Obec Čiližskej Radvani v súlade s § 4b a § 9 zákona č. 135/1961 Zb. o pozemných komunikáciách

v znení neskorších zmien a doplnkov vydáva tento

**Dodatok č. 1**

**k VZN č. 6/2008 o dodržiavaní verejného poriadku čistoty a ochrany prírody a krajiny**

**na území obce Čiližská Radvaň**

Návrh Dodatku č. 1 k VZN vyvesený na úradnej tabuli v obci Čiližská Radvaň dňa : 15.01.2013

Návrh Dodatku č. 1 k VZN zvesený na úradnej tabuli v obci Čiližská Radvaň dňa : 07.02.2013

**Čl. I**

VZN č. 6/ 2008 o dodržiavaní verejného poriadku čistoty a ochrany prírody a krajiny

na území obce Čiližská Radvaň sa mení takto :

**§ 6 odsek 2 sa ruší a nahrádza nasledovným znením :**

(2) Miestnymi komunikáciami sú všeobecne prístupné a užívané ulice, parkoviská vo vlastníctve obcí a verejné priestranstvá, ktoré slúžia miestnej doprave a sú zaradené do siete miestnych komunikácií.

**§ 9 sa dopľňa ods. 1/a nasledovným znením :**

takto :

Vlastník nehnuteľnosti je povinný na vlastné náklady zabezpečiť, aby chodníky susediace alebo vedúce súbežne s nehnuteľnosťou boli riadne, včas a v potrebnom rozsahu vyčistené (zametanie, kropenie, odstraňovanie blata, odpadkov a iných nečistôt ), aby v zime bol z nich včas odstránený sneh a pri poľadovici boli včas posypané hmotami, ktoré zdrsnia námrazu, napr. pieskom, popolom, a to po celej šírke. V opačnom prípade zodpovedá za škody, ktorých príčinou boli závady v schodnosti na priľahlých chodníkoch, ktoré vznikli znečistením, poľadovicou alebo snehom, ak neboli včas odstránené

Ostatné ustanovenia VZN ostávajú nezmenené.

**Čl. II**

1. Dodatok č. 1 k VZN č. 6/ 2008 o dodržiavaní verejného poriadku čistoty a ochrany prírody a krajiny

na území obce Čiližská Radvaň bol schválený uznesením Obecného zastupiteľstva v Čiližskej Radvani

1-D-5 /2013 zo dňa 08.02.2013.

2. Dodatok č. 1 k VZN VZN č. 6/ 2008 o dodržiavaní verejného poriadku čistoty a ochrany prírody a krajiny

na území obce Čiližská Radvaň nadobúda účinnosť 15-tym dňom odo dňa jeho vyvesenia na úradnej tabuli obce t.j. dňa 26.02. 2013

István Csikász

starosta obce